**18. Susreti Bošnjaka Tampa Bay – Press Kit  
Islamska Zajednica Bošnjaka Tampa Bay**

**(727) 280-6008**

[**bosanskimesdzid@gmail.com**](mailto:bosanskimesdzid@gmail.com)

[www.bosanski-mesdzid.org](http://www.bosanski-mesdzid.org/)

**Web:**[www.susreti.org/](http://www.susreti.org/)

**Facebook:**[www.facebook.com/SusretiBosnjaka](http://www.facebook.com/SusretiBosnjaka)

**St. Petersburg Clearwater:**<http://www.visitstpeteclearwater.com/>

**Tampa Bay:**<http://www.visittampabay.com/>

**Okvirni Program**

***Petak 24. Maj***

1. Doček Gostiju
2. [WMNF 88.5fm True Talk Radio Show](http://www.wmnf.org/programs/true-talk) - **Interview**Sabahudin ef. Ćeman
3. *Džamija*- **Dž**
4. *Džamija*– **Ručak**
5. *Džamija*- **Tradicionalni Mevlud**
6. *Džamija*- **Večera**

***Subota 25. Maj***

1. *Džamija -****Promocija Hadža i Umre****- Ismet ef. Zejnelović*
2. *Džamija*- **Mektebsko takmič**
3. *Hotel Marriott* –**KBSA2000**Godnisnja skupstina
4. *Hotel Marriott* –**KBSA**Prosireni sastanak upravnog odbora
5. *Soccer Park* - **Turnir u malom nogometu**
6. *Džamija*– **Ručak**
7. *Hotel Marriott* - **Presentacija DHS CRCL Community Engagement** (otvoreno za javnost) Kareem Shora Section Director for Community Engagement at the US Department of Homeland Security <http://www.dhs.gov/community-engagement>
8. *Džamija*- **Program za žene** - Aiša Purak
9. *Hotel Marriott* -**Program za omladinu** - Jasmin ef. Huskić
10. *Hotel Marriott*-**Tribina Popis 2013**
11. *Hotel Marriott* - **Svečana Večera** (Ulaznica $50) – Gosti: Madžid Abaza, Eldin Huseinbegović

***Nedelja 26. Maj***

1. *England Brothers Park* - **Bošnjački Festival** (Smotra Folklora, Ilahija i Kasida i Sevdaha)
2. *England Brothers Park****-******Polufinale i Finale****turnira u malom nogometu*
3. *Džamija -****Promocija Izdavačke Djelatnosti****-Hafiz Nermin ef. Spahić*
4. *Džamija*- Tevhid Šehidima
5. *Džamija*- **Večera**

**Važne Adrese:**

**Bosanski Islamski Centar** - 4255 73rd ave. N. Pinellas Park, FL

**Hotel Marriott** - 12600 Roosevelt Boulevard N. St. Petersburg, FL

**Pinellas Park Youth Soccer Park** - 3750 66th Ave N Pinellas Park, FL

**England Brothers Park** - 5010 81st Ave N Pinellas Park, FL

**O susretima:**

Tradicionalni Susreti Bošnjaka Sjeverne Amerike su godišnja manifestacija koja se održava pod pokroviteljstvom Islamske Zajednice Bošnjaka u Americi a prvi susreti su odžani još davne 1996 godine u Torontu. Susreti Bošnjaka su zapravo mreža manifestacija vjerskog, političkog, kulturnog i sportskog karaktera i nesumnjivo su najveći događaj za Bošnjake ovog dijela svijeta.

Susreti se tradicionalno održavaju zadnji vikend u Maju koji prethodi američkom prazniku “Memorial Day”. Memorialni Dan ('Memorial Day) je za Ameriku dan sjećanja na sve one koji su ugradili svoje živote u ostvarenju "američkog sna" koji podrazumijeva bogatstvo, slobodu i demokratiju. Svake godine, vikend koji prethodi ovom američkom prazniku, za nas Bošnjake ovdje ima poseban značaj jer je to jedinstvena prilika da se okupimo na jednom mjestu, iskažemo probleme i prezentiramo ideje koje će nam pomoći da još više približimo našu domovinu i zemlju u kojoj sada živimo.

U cilju kontinuiranog razvoja i napredovanja ukupne bošnjačke dijaspore u Sjevernoj Americi, kao i promovisanju pozitivnih vrijednosti vjere Islama i bošnjačke kulture i tradicije u širem američkom društvu susreti posvećuju posebnu pažnju promociji i prezentacije uspješnih Bošnjaka i Bošnjakinja, posebno mladih, iz raznih oblasti nauke I biznisa, međureligijski dijalog i susret sa predstavnicima američke administracije.

**Otvoreni Poziv:**

Pozivamo sve bošnjake, bošjnačke džemate, horove Ilahija i Kasida, političke organizacije, sportske klubove te kulturno-umjetnička društva kao i sve medije na području Amerike i Kanade da nam se pridruže na jubilarnim 18. Susretima Bošnjka Sjeverne Amerike i svojim učešćem uveličaju ovaj značajan događaj. Tampa Bay, Florida Maj 24. - 26. 2013

**Moto 18. Susreta Bošnjaka:**

Polazeći od načela da Bog neće promijeniti stanje jednog naroda sve dok se sam narod ne promijeni i da je u jedinstvu snaga, moto 18. Susreta Bošnjaka Sjeverne Amerike je: **“Naše jedinstvo je naš prioritet!”**

**Učešće u programu:**

Pravo učešća na programima tokom Susreta imaju pojedinci i organizacije čije djelovanje i priroda posla nisu u suprotnosti sa načelima i ciljevima Islamske zajednice. Svaki učesnik Susreta mora prijaviti svoje učešće na Susretima putem zahtjeva, molbe/aplikacije za učešće na Susretima.   
  
Zahtjevi se mogu ispuniti i poslati putem web stranice [www.susreti.org](http://www.susreti.org/)

Generalni zahtjev za organizacije i pojedince:  
<http://www.susreti.org/index.php/prijava/molba-za-ucesce-u-programu>

Zahtjev za Horove i KUD-a:  
<http://www.susreti.org/index.php/prijava/kud-i-sekcije>

Prijava za nogometni turnir:  
<http://www.susreti.org/index.php/prijava/nogometne-ekipe>

**Smještaj:**

Za goste 18. Susreta Bošnjaka Sjeverne Amerike Hotel Mariott St. Petersburg/Clearwater nudi specijalnu cijenu od $89 za jednokrevetne (King) i dvokrevetne (2 Queen) sobe. Preporučujemo da rezervišete hotelski smjestaj u ovom hotelu u kojem će se održati centralna manifestacija susreta, "Svečana Večera" a i mnoga druga zbivanja programa susreta. Hotel također nudi besplatan bezžični internet servis, te shuttle servis od aerodroma do hotela i prevoz do svih mjesta u krugu od 5 milja uključujući i prevoz do Bosanskog Islamskog Centra. Rezervaciju sobe možete obaviti putem telefona (727) 572-7800 sa napomenom da ste dio grupe "Bosnian Conference", (group code: bsnbsna) ili direktno putem ovog linka: <http://www.marriott.com/hotels/travel/tpasb-st-petersburg-marriott-clearwater/?toDate=5%2F31%2F13&groupCode=bsnbsna&stop_mobi=yes&fromDate=5%2F21%2F13&app=resvlink>

**TRADICIONALNI MEVLUD -**U duhovnoj kulturi Bošnjaka mevlud ima posebno mjesto. Iako se ne nalazi među šest temeljnih postulate islamskog vjerovanja niti spada u pet zadatih islamskih dužnosti, postao je dio bošnjačke duhovne tradicije više snagom narodne prakse nego imperativom unutarnjeg vjerskog poticaja. Za razliku od većine zemalja islamskog svijeta, gdje se mevlud uči i proslavlja isključivo na dan rođenja poslanika Muhammeda, kod nas je učenje mevluda praktikovano povodom raznih prigoda u toku godine. Tako mi i naše tradicionalne Susrete Bošnjaka Sjeverne Amerike počinjemo tradicionalnim učenjem mevluda nastojeći iskazati svoju neizmjernu ljubav prema Allahu, dž.s., i Njegovome miljeniku, Muhammedu, a.s., najodabranijem i najsavršenijem čovjeku i pečatu svih poslanika.

**TEVHID ŠEHIDIMA** - Njegovanje uspomene na šehide je naša zajednička obaveza! Susreti Bošnjaka su najbolja prilika da se Bošnjaci sjeverne Amerike učenjem tevhida i dove zajedno sjete naših šehida i svih nevinih žrtava koje su izgubili svoje živote. "Želimo da sačuvamo uspomenu i da saosjećamo sa porodicama šehida. Moramo njegovati uspomenu na ove ljude za naše dobro, za dobro svih nas i moramo voditi računa o našem zajedničkom, a ne o pojedinačnom interesu. Stoga Vas pozivamo da se okupimo u što većem broju i pokažemo poštovanje i odanost za sve šehide Bosne i Hercegovine.

**SVECANA VEČERA –** Centralna Manifestacija 18. Susreta Bošnjaka Sjeverne Amrike biće održana u subotu, 25. Maja u “Grand Ballroom” sali hotela Marriott Clearwater/St. Petersburg. Uvaženi gosti biće visoki vjerski i politički predstavnici BiH i Tampa Bay Regije. Ugodna večera će biti uljepšana sa folklorom, ilahijama i kasidama, a program će obogatiti specijalni muzički gosti: mladi interpretator ilahija i kasida Madzid Abaza i Eldin Huseinbegović poznati bosanski interpretator lijepe svjetovne i duhovne pjesme, u pratnji Amira Hodžića jednog od najboljih harmonikaša u Bosni i Hercegovini.

**ROGRAM ZA OMLADINU –**U sklopu 18. Susreta Bošnjaka Sjeverne Amerike u suradnji sa Islamskom Zajednicom Bošnjaka Sjeverne Amerike i Jasmin ef. Huskićem ponudiće se program za omladinu u vidu seminara, prezentacije ili workshop-a.

**PROGRAM ZA ŽENE** - U sklopu 18. Susreta Bošnjaka Sjeverne Amerike u suradnji sa istaknutom muallimom Aišom Purak i po prvi put ponudit će se bogat i specijalno dizajniran program za žene. Prezentacija na teme “Emanet Bošnjakinji” - uloga Bošnjakinje u očuvanju svoje vjere i kultura na području Sjeverne Amerike” i panel diskusija na temu “Žena od bešike to tabuta” – Vjerska pitanja vezana za ženu. Pozivamo Bošnjakinje širom Amerike da prisustvuju ovom program.

**TRIBINA POPIS 2013** - Centralna tribina/panel diskusija u sklopu 18. Susreta Bošnjaka Sjeverne Amerike održat će se na temu “Popis 2013” sa posebnom pažnjom na ulogu dijaspore u ovom za bošnjake hitorijskom popisu. Naime krajem tekuće godine Bosna i Hercegovina će dobiti svoj prvi popis stanovništva i mi Bošnjaci prvi put u svojoj dugoj historiji imat ćemo priliku da se izjasnimo i da nas popišu kao Bošnjake. Rezultati popisa stanovništva imat će ogroman značaj za budućnost Bosne i Hercegovine i za opstanak bošnjačkog naroda. Uloga dijaspore u predstojećem popisu je nezamjenjiva i krucijalna, posebno u poništavanju posljedica agresije i genocida u RS. Dijaspora kroz ovaj popis determinira unutrašnjo-političke odnose u Bosni i Hercegovini, te u velikoj mjeri određuje ukupnu budućnost države.

**BOŠNJAČKI FESTIVAL -** U sklopu 18. Susreta Bošnjaka Sjeverne Amerike u Nedelju 26. Maja u England Brothers Parku (Pinellas Park, FL) održat će se Bošnjački Festival Folklora, Sevdaha i Ilahija i Kasida. Srdačno pozivamo sva Kulturno Umjetnička Društva, Horove Ilahija i Kasida, Dramske Sekcije te interpretatore sevdalinke na prelijepo druženje i da svojim učešćem uveličaju ovaj značajan događaj te doprinesu zajedništvu Bošnjaka i očuvanju naše kulture i tradicije. Prijavu za učešće obavite slanjem online forme <http://www.susreti.org/index.php/prijava/kud-i-sekcije> Bujrum!

**DHS CRCL –**Kareem Shora Section Director for Community Engagement at the US Department of Homeland Security*(Prezentacija aktivnosti ureda za građanska prava i slobode (CRCL) u sklopu ministarstva domovinske sigurnosti (DHS))*- Prioritet ureda za građanska prava i slobode (CRCL) u sklopu ministarstva domovinske sigurnosti (DHS) je javni angažman s raznolikim lokalnim američkim zajednicama čija građanska prava mogu biti pogođena aktivnostima DHS-a. Odjeljenje za angažman sa lokalnim zajednicama reagira na društvena pitanja i brige zajednica i pruža informacije o programima, aktivnostima i problemima DHS-a. Ciljevi našeg programa su: komuniciranje pouzdanih informacija o federalnim programima i politici, i dobivanje povratnih informacija direktno od lokalnih zajednica o utjecaju aktivnosti DHS-a na lokalne zajednice.

**POLITIČKE MANIFESTACIJE** –Zahtjev za ušešće u program susreta su podnijele dvije Bošnjaške političke organizacije koje trenutno djeluju na području Sjeverne Amerike KBSA i KBSA2000. Organizatori Susreta su bez favoriziranja niti jedne od njih u hotelu Marriott obezbjedili dvije identične konferencijske sale za održavanje njihovih programa skupština, sastanka, okruglih stolova, itd.

**PREZENTACIJA KNJIGA –**U Hotelu Marriott Clearwater/St. Petersburg predviđen je i prostor za predstavljanje novih izdanja knjiga bošnjackih autora.